Metodický list
Názov aktivity: Ovocno-zeleninový deň
Cieľ:
· vedieť čo sú „zdravé potraviny“
· rozvíjať finančnú a čitateľskú gramotnosť
· poznať jednotlivé zložky potravín
· poznať plodiny, ktoré sa pestujú v okolí

Vyučovací predmet:
              matematika, slovenský jazyk, prírodoveda, vlastiveda, výtvarná výchova, pracovné      
              vyučovanie

Pomôcky:
              zelenina, ovocie, orechy, smoothie, papierové tácky, písacie potreby, farbičky

Príprava:
· oboznámiť žiakov s pojmom „zdravé potraviny“
· oboznámiť s postupom jednotlivých aktivít
Realizácia:
Celá téma sa prelínala všetkými vyučovacími hodinami, ktoré boli zoradené do blokov. 
Matematika - žiaci počítali zdravé slovné úlohy. Učili sa nakupovať a zahrali sa na čašníkov. 
Slovenský jazyk - žiaci čítali príbehy s témou ovocia a zeleniny.
Prírodoveda - žiaci sa učili o potravinách a jednotlivých zložkách, ktoré sú súčasťou potravín (vitamíny, bielkoviny, minerály, vláknina,...). Vypĺňali zdravý dotazník.
Vlastiveda – žiaci sa venovali poľnohospodárstvu, konkrétne plodinám, ktoré sa pestujú v našom okolí.
Výtvarná výchova – žiaci maľovali ovocie a zeleninu na papierové tácky, ktoré využili ako taniere pod zdravé chlebíky.
Pracovné vyučovanie – žiaci si sami pripravili obložené chlebíky zo zeleniny formou švédskych stolov. Mali možnosť ochutnať smoothie a určovali, aké druhy ovocia a zeleniny sú jeho súčasťou. Taktiež mali možnosť ochutnávať rôzne druhy orieškov. Použili taniere, ktoré si vyrobili na výtvarnej výchove. 
Zhrnutie:
       Žiaci na záver konštatovali, že ovocie a zelenina im chutili a taktiež smoothie pripravené 
       z rôznych druhov ovocia a zeleniny.
Prílohy:

